Гісторыя шчучынскай міліцыі беражліва захоўвае імёны тых, чые прафесіяналізм, вернасць службоваму абавязку, пачуццё адказнасці і справядлівасці ляглі ў маральны падмурак крымінальнага вышуку. На старонках нашай газеты мы раскажам пра людзей у пагонах, якія не адзін год свайго жыцця прысвяцілі Шчучынскаму РАУС. Казімір Станіслававіч Кажухоўскі – адзін з тых, каму зоркі не проста так сыпаліся на пагоны. За яго плячыма – амаль 14 гадоў службы ў аддзяленні крымінальнага вышуку.